امام حسن

امام حسن علیہ السلام یا حسن بن علی بن ابی طالب علیہ السلام (پٲدٲیِش: 1 دَسَمبَر 624ء–وفات: 1 اپریل 670ء) چھِ حضرت علی علیہ السلامن تہ حضرت محمد مصطفی صلی اللہ علیہ وآلہ وسلمن ہنز کوریہ حضرت فاطمہ الزہرا علیہاالسلامن ہندی فرزند امام حسین علیہ السلامن ہندی بھائے۔ اہل اِسلام چھِ امن احترام کران ۔ سُنی مُسلمان چھِ یمن پونژم خلیفہ راشد مانان۔  ییلہ زن شیعہ مُسلمان چھِ یمن دویم امام مانان۔ یم چھ اہل بتینؑ مَنٛز شٲمِل۔

ولادت
امام حسن علیہ السلام چھِ زامتی 15 ماہ رمضان 3ھ مطابق 1 دَسَمبَر 624 عیسویس مَنٛز مدینہ شریفس مَنٛز۔ نجم الحسن کراروی: چودہ ستارے، مطبوعہ لاہور، 1393ھ/ 1973ء

شہادت
امام حسن علیہ السلام آیہ 28 صفر المظفر 50ھ مطابق 1 اپریل 670 عیسویس مَنٛز زہر دیتھ شہید کَرنہٕ۔ جعدہ بنت اشعت لعینہ دویت امن زہر۔ زہر دنہ وول اوس حاکم وقتھ۔ یم آیہ جنت البقیس مَنٛز دفن کَرنہٕ۔ 

ناو تہٕ لقب
یمن چھ اَصٕل عبرانی ناوک عربی ناو۔ عبرانی پاٹھی چھ اہند ناو 'شبر' تہٕ عربی پاٹھی چھ اَمہِ ناوک ترجمہ 'حسن'۔ یمن چھِ واریاہ لقب مثالے اَلْمُجْتَبیٰ، اَلسَّیِّد، سَیِّدُ شَبابِ أهلِ الْجَنَّة، اَلزَّکیّ، اَلتَّقیّ، اَلسِّبط، اَلطَیِّب، اَلْوَزیر، اَلْقائِم، اَلْأمین، اَلْبَرّ، اَلزّاهِد، اَلْأمیر، اَلْحُجَّة، اَلْکَفیّ، اَلْوَلیّ، سِبطِ اَکبَر، سبطِ اَوَّل، سبطِ نَبیّ، رَیْحانَةُ النَّبیّ، کَریمُ أهلِ الْبَیت۔ 

خلافت ظاہری
حضرت علی علیہ السلامن ہندی شہید گژھنہ پتہ آیہ یم خلافتہ کَرنہٕ خاطرہ منتخب کَرنہٕ۔ یم رودی ظاہری خلیفہ ستن ریتن۔ اَمہِ پتہ آیہ معاویہس حوالہِ کَرنہٕ۔ معاوین کر خلافت ملوکیتس یعنی بادشاہتس مَنٛز تبدیل تہ پھڑراون اسلامک کمر تہ تلن گوڈنیک فتنہ۔  
خدمت اِسلام
امام حسن علیہ السلام آسی غریبن، غلامن تہٕ منڈن  عطیہ دِوان۔ تم آسی پننہ علمہ، سخاوتہ، تاب آوری تہٕ بہادری خاطرہ پرزناونہ یوان۔ تمو گزآری پننی ساری زندگی مدینس مَنٛز مسلمانن ہنز خدمت کَرنہٕ خاطر۔ بحار الانوار از علامہ مجلسی

کلام نور

 حَوالہٕ